wannaphong/clean_thaiwikipedia huggingface dataset:
# ริชาร์ด อเบล สมิธ
พันเอก ริชาร์ด อเบล สมิธ  เกิดเมื่อวันที่ 11 ตุลาคม ค.ศ. 1933 ณ พระราชวังเค็นซิงตัน ลอนดอน เป็นพระโอรสใน อดีตเจ้าหญิงเมย์แห่งเท็ค กับ เซอร์เฮนรี อเบล สมิธ เป็นพระนัดดาใน เจ้าหญิงอลิซ เคาน์เตสแห่งแอธโลน พระปนัดดาใน เจ้าชายลีโอโพลด์ ดยุกแห่งออลบานี เป็นผู้สืบเชื้อสายใน สมเด็จพระราชินีนาถวิกตอเรียแห่งสหราชอาณาจักร ทั้งยังเป็นน้าชายของ เอียน ลิดเดลล์-เกรนเจอร์ นักการเมืองชาวสหราชอาณาจักร โดยตอนเขามีชีวิตอยู่นั้น เขาอยู่ในลำดับที่ 312 ในการสืบราชบัลลังก์สหราชอาณาจักร เขาจบการศึกษาที่มหาวิทยาลัยกลอสเตอร์เชอร์ชิลล์ 

ต่อมา ริชาร์ด อเบล สมิธ ได้เข้ารับราชการทหาร ขาเป็นผู้ช่วยผู้ว่าการประเทศไซปรัส ในปี ค.ศ. 1964 เขาเป็นอาจารย์สอนวิชาทหารระหว่างปี ค.ศ. 1960 - ค.ศ. 1963 ที่โรงเรียนนายร้อยทหารบกแซนด์เฮิสต์ เขาเป็นคนคุมกองทหารอาสาของเชอร์วู้ดเรนเจอร์กองอาสาระหว่าง ค.ศ. 1967 - ค.ศ. 1969 เขาได้ตำแหน่งรองผู้หมวดของน็อตติงแฮม ระหว่าง ค.ศ. 1970 - ค.ศ. 1991 และตำแหน่งสำคัญในน็อตติงแฮม ปี ค.ศ. 1978 ในระดับสูง กับตำแหน่งรองอธิบดีของน็อตติงแฮมระหว่าง ค.ศ. 1991 - ค.ศ. 1999

 สมรส 
เขาสมรสกับ มาเซีย เคนดิว เมื่อวันที่ 28 เมษายน ค.ศ. 1960 มีลูกสาวหนึ่งคน คือ
แคทรีน เอมมา สมิธ

ริชาร์ด อเบล สมิธ เสียชีวิตเมื่อวันที่ 23 ธันวาคม ค.ศ. 2004 ด้วยโรคเลือดสมอง ด้วยอายุ 71 ปี
# เกาะเพมบา
เกาะเพมบา (al-Jazīra al-khadrā, ความหมาย "The Green Island") เป็นเกาะส่วนหนึ่งของกลุ่มเกาะแซนซิบาร์ บริเวณชายฝั่งสวาฮีลี มหาสมุทรอินเดีย เกาะมีพื้นที่ 988 ตร.กม.Tanzania in figures 2012, National Bureau of Statistics, Ministry of Finance, June 2013, page 7  อยู่ทางตอนเหนือของเกาะอุงกูจาราว 50 ตร.กม. ถือเป็นเกาะที่ใหญ่ที่สุดของหมู่เกาะ
# การรับรู้ (จิต)
การรับรู้  เป็นหน้าที่หนึ่งของจิตซึ่งเกี่ยวข้องกับการรับรู้สามมิติ ได้แก่ กาละ เทศะ และบุคคลBerrios G E (1982) Disorientation States in Psychiatry. Comprehensive Psychiatry 23: 479-491 "ความงุนงงสับสน" (disorientation) เป็นปัญหาของการรับรู้ และอาจเกิดได้จากสาเหตุต่าง ๆ เช่น อาการเพ้อจนถึงภาวะพิษ ตรงแบบความงุนงงสับสนจะเกิดกับกาละก่อน แล้วเป็นเทศะ และบุคคลในขั้นสุดท้าย 

 การประเมิน 
ในบริบทอุบัติเหตุหรือการบาดเจ็บใหญ่ อาสาสมัครฉุกเฉินการแพทย์ (Emergency Medical Responder) ดำเนินการประเมินแบบละเอียดมากขึ้นเป็นลำดับซึ่งช่วยชี้แนวทางการตอบสนองในระยะแรกวิกฤต ตามแบบแล้วการประเมินการรับรู้ทางจิตมีลำดับสำคัญสุดโดยพลันสามอันดับ ได้แก่ 

 ความปลอดภัย - ประเมินความปลอดภัยของพื้นที่ (การจราจร, ไฟ, วัตถุเหนือศีรษะ/ใต้เท้าและความเสี่ยงจากการพังถล่ม, น้ำซัด, กระสุนปืน, ภัยสารเคมี /รังสี, สภาพพายุ, สายไฟจมน้ำ ฯลฯ) ให้รอภัยคุกคามหมดไปก่อน หรือเคลื่อนย้ายบุคคลสู่ที่ปลอดภัยหากเป็นไปได้ โดยไม่ให้เกิดอันตรายต่อตนเอง 
 ABC - สังเกตว่ายังมีสติหรือหมดสติแล้ว ประเมินทางเดินหายใจ (airway), การหายใจ (breathing) และการไหลเวียน (circulation) (โดยให้ความสำคัญกับการเสียเลือดที่่เห็นได้ด้วยตาเปล่าหรือทำให้อาการทรุดลงที่อาจมีได้) 
 การรับรู้ - พิจารณาว่าบุคคลนั้น "ตื่น รู้สติและรับรู้หรือไม่ คูณสาม (ต่อบุคคล กาลและเทศะ)"  มักย่อเป็น AAOx3 ซึ่งเป็นคำช่วยจำด้วย การประเมินการรับรู้ได้แก่การให้ผู้ป่วยทวนชื่อตััวเอง ตำแหน่งปัจจุบันและวันที่ปัจจุบัน ทั้งนี้ ควรทดสอบการรับรู้ก่อนเคลื่อนย้ายและขนส่งผู้ป่วย เพราะอาจบอกความเสียหายภายในที่อาจมีได้ 
 เหตุการณ์/สถานการณ์ - หากบุคคลรับรู้สิ่งที่เกิดขึ้นรอบตัว จะเรียกได้ว่าเป็น AAOx4 ทั้งนี้ AAOx3 ไม่เป็นการตอบสนองที่น่ากังวล เพราะบางทีบุคคลอาจรู้สถานการณ์รอบตัวได้ลดลงเนื่องจากความปวด ช่วงเวลาของวัน หรือเพราะไม่มีเหตุการณ์สำคัญ 

ตัวอักษร AAOx4 สามารถบันทึกได้อีกอย่างเป็น COAX4 บุคคลที่เป็น COAx4 กล่าวกันว่า "มีสติ รู้สติและรับรู้บุคคล กาละเทศะ และเหตุการณ์" เมื่อรายงาน ค่าที่น้อยกว่า 4 จะมีการระบุเพื่อความชัดเจน (เช่น ผู้ป่วย COAx2 รับรู้เทศะและตนเอง) 

การรับรู้ทางจิตมีความสัมพันธ์อย่างใกล้ชิด และมักปนกับช็อกเหตุอุบัติเหตุ รวมทั้งภาวะช็อกทางกายภาพ (ช็อก) และภาวะช็อกทางจิต (ได้แก่ ปฏิกิริยาเฉียบพลันต่อความเครียด ภาวะจิตใจที่สนองต่อเหตุการณ์น่าสะพรึงกลัว) 

ไม่ชัดเจนว่าบริเวณใดของสมองเกี่ยวข้องกับการรับรู้ แต่มีรายงานว่ารอยโรคของก้านสมองและซีกสมองทำให้เกิดความงุนงงสับสน โดยเสนอว่าทั้งสองส่วนนี้ทำงานร่วมกันเพื่อธำรงการรู้และหน้าที่ย่อยของการรับรู้
# เรือหลวงแม่กลอง
เรือหลวงแม่กลอง เป็นเรือรบประเภทเรือฟริเกต ต่อที่อู่เรืออุระงะ เมืองโยโกซูกะ ประเทศญี่ปุ่น เมื่อปี พ.ศ. 2479 โดยการควบคุมการต่อของ น.อ. หลวงชาญจักรกิจ ชมะนันทน์ และ พระประกอบกลกิจ https://www.navy.mi.th/index.php/history/detail/history_id/18714 ขึ้นระวางประจำการเมื่อ พ.ศ. 2480 และปลดระวางประจำการเมื่อ พ.ศ. 2539 รวมระยะเวลาประจำการ 59 ปี นับว่าเป็นเรือรบที่ประจำการยาวนานที่สุดในประวัติศาสตร์กองทัพเรือไทย และเป็นเรือรบที่มีความเก่าแก่เป็นอันดับ 2 ของโลกhttp://navy24.org/เรือหลวงแม่กลอง-ยอดเรือ/ ได้ผ่านการใช้งานในหน้าที่สำคัญหลายครั้ง เช่น เคยใช้เป็นเรือพระที่นั่งในรัชกาลที่ 8 และรัชกาลที่ 9 ร่วมรบในสงครามมหาเอเชียบูรพา และใช้เป็นเรือฝึกของทหารเรือ ปัจจุบันกองทัพเรือได้ดำเนินการอนุรักษ์และปรับปรุงเป็นพิพิธภัณฑ์เรือรบไทย เพื่อน้อมเกล้าฯ ถวายพระบาทสมเด็จพระเจ้าอยู่หัว รัชกาลที่ ๙ เนื่องในโอกาสพระราชพิธีกาญจนภิเษก พ.ศ. 2539 ตั้งอยู่ที่ป้อมพระจุลจอมเกล้า บริเวณริมน้ำปากอ่าวแม่น้ำเจ้าพระยา พื้นที่ใกล้กับพระบรมราชานุสาวรีย์รัชกาลที่ 5https://www.museumthailand.com/th/museum/Naval-Historical-Park
# แคว้นตะบูก
ตะบูก  บางครั้งอาจจะสะกดว่า ตะเบาว์ก (Tabouk) เป็นแคว้นของประเทศซาอุดีอาระเบีย ตั้งอยู่บริเวณตะวันตกเฉียงเหนือของประเทศติดกับทะเลแดงซึ่งกั้นกับประเทศอียิปต์ โดยมีพื้นที่ 146,072 ตร.กม. และมีประชากร 910,030 คน (2017) มีเมืองหลวงคือตะบูก และปกครองโดยฟะฮัด บิน สุลต่าน ตั้งแต่ ค.ศ. 1987

 เมืองสำคัญ 
 ตะบูก
 ตัยมา
 ดูบา
 อัลวัจฮ์
 ฮักล์
 อุมม์ลัจญ์
 อัลบะดาอ์
 เนอุม (วางแผน)
# พระเจ้ายูรเยแห่งชิลลา
พระเจ้ายูรเยแห่งชิลลา (, สวรรคต 298) รู้จักในพระนาม ยูรี หรือโดยพระนามาภิไธยอย่างเป็นทางการของพระองค์ ยูรเย อีซากึม เป็น กษัตริย์องค์ที่ 14 ของรัฐ ชิลลา ของเกาหลี พระองค์มาจากราชสกุลซ็อกและเป็นพระราชโอรสของ พระเจ้าโจบอน แต่พระราชมารดาของพระองค์มาจากราชสกุลปาร์ค และเป็นผู้สืบสายพระโลหิตของ พระเจ้าฮย็อกกอเซ

ซัมกุก ซากี เล่าขานถึงพระราชมารดาของพระเจ้ายูรเยที่ถือกำเนิดจากแสงดาว นอกจากนี้ยังบันทึกถึงการรุกรานจาก วะ ซ้ำหลายครั้ง ระหว่างการครองราชย์ของพระองค์ และความสัมพันธ์ที่ดีกับ แพ็กเจ
# พระเจ้าคีริมแห่งชิลลา
พระเจ้าคีริมแห่งชิลลา (, สวรรคต 310), พระนามที่ได้มอบให้ไว้เช่น คีริป  และบางทีก็เช่น คีกู เป็น กษัตริย์องค์ที่ 15 ของ ชิลลา ซัมกุก ซากี บันทึกว่าพระองค์อาจเป็นพระราชนัดดา (หลาน) หรือ พระราชปนัดดา (เหลน) ของ พระเจ้าโจบอน

ใน ค.ศ. 308 พระองค์พระราชทานชื่อให้กับอาณาจักรนี้ว่า "ชิลลา" ก่อนหน้านี้เคยเป็นที่รู้จักในนาม ซาโร-กุก หรือ ซอราโบล
# พระเจ้าฮึลแฮแห่งชิลลา
พระเจ้าฮึลแฮแห่งชิลลา (, สวรรคต 356), พระอิสริยยศ ฮึลแฮ อีซากึม เป็น กษัตริย์องค์ที่ 16 ของอาณาจักร ชิลลา แห่งเกาหลี พระองค์เป็นสมาชิกของตระกูลชนชั้นสูงตระกูล ซ็อก ซึ่งครองบัลลังก์ในช่วงต้นของชิลลา ตามที่ ซัมกุก ซากี ได้บันทึกไว้ พระองค์เป็นบุตรชายของนายพล อูโร ซึ่งเป็นพระราชโอรสของ แนแฮ อีซากึม แม้ว่าเราจะไม่ทราบปีที่ประสูติของพระองค์ คาดกันว่าพระองค์ยังทรงพระเยาว์เมื่อพระองค์ขึ้นสู่บัลลังก์เป็นครั้งแรก

ซัมกุก ซากี กล่าวอีกว่า ยังเกี่ยวข้องเป็นพันธมิตรโดยการแต่งงานกับพวก วะ ซึ่งลงเอยใน ค.ศ. 313 แต่พังพินาศใน ค.ศ. 346 ใน ค.ศ. 347 มีการบุกรุกครั้งใหญ่และกองทัพญี่ปุ่นได้บุกโจมตี คย็องจู
# อิซวัน มะฮ์บุด
โมฮามัด อิซวัน บิน มะฮ์บุด (14 กรกฎาคม ค.ศ. 1990 —) เป็นนักฟุตบอลชาวสิงคโปร์ ปัจจุบันเล่นตำแหน่งผู้รักษาประตูให้กับสโมสรไลออนซิตีเซเลอส์ ในสิงคโปร์พรีเมียร์ลีก และทีมชาติสิงคโปร์ เขาเป็นส่วนหนึ่งของทีมชาติสิงคโปร์ในชุดที่ชนะเลิศเอเอฟเอฟ ซูซูกิ คัพ 2012

 สโมสร 
ในฤดูกาล 2018 อิซวันเซ็นสัญญากับหนองบัว พิชญ ทำให้เขากลายเป็นผู้เล่นชาวสิงคโปร์คนที่สองที่ได้ลงเล่นในไทยลีก 2 ต่อจากฮัสซัน ซันนี ผู้เล่นของอาร์มี่ ยูไนเต็ด เขาทำผลงานให้กับสโมสรได้เป็นอย่างดี จนมีชื่อติดทีมยอดเยี่ยมประจำไทยลีก 2 ฤดูกาล 2018 จัดอันดับโดยโฟร์โฟร์ทู

 ทีมชาติ 
อิซวันลงเล่นให้กับทีมชาติสิงคโปร์ครั้งแรกในนัดกระชับมิตรที่พบกับจีนไทเปเมื่อวันที่ 18 กรกฎาคม ค.ศ. 2011

เขาขึ้นมาเป็นตัวหลักของทีมชาติใน ค.ศ. 2011 และมีส่วนช่วยให้สิงคโปร์เอาชนะคู่ปรับตลอดกาลอย่างมาเลเซียทั้งไปและกลับในการแข่งขันฟุตบอลโลกรอบคัดเลือก

ในวันที่ 16 มิถุนายน ค.ศ. 2015 อิซวันเซฟถึง 18 ครั้ง ช่วยให้สิงคโปร์บุกไปยันเสมอญี่ปุ่นที่ไซตามะ 0-0 ในการแข่งขันฟุตบอลโลก 2018 รอบคัดเลือก

 เกียรติประวัติ 
 สโมสร 
ไลออนส์ 12
 มาเลเซียซูเปอร์ลีก: 2013
 มาเลเซียเอฟเอคัพ: 2015
	ไลออนซิตีเซเลอส์	
สิงคโปร์คัพ: 2023
 สิงคโปร์ชาเลตี้ชิลด์: 2022, 2024

 ทีมชาติ 
สิงคโปร์
 ฟุตบอลชิงแชมป์แห่งชาติอาเซียน: 2012
 กีฬาซีเกมส์: เหรียญทองแดง : 2013

 รางวัลส่วนตัว 
 Man of the Match ในรอบชิงชนะเลิศ มาเลเซียเอฟเอคัพ 2015
 Man of the Match ในฟุตบอลโลก 2018 รอบคัดเลือก โซนเอเชีย นัดที่พบกับญี่ปุ่น ที่สนามกีฬาไซตามะ 2002
# ดาวคะนอง (แก้ความกำกวม)
ดาวคะนอง อาจหมายถึง
 แขวงดาวคะนอง เขตธนบุรี กรุงเทพมหานคร
 คลองดาวคะนอง ลำน้ำสาขาของแม่น้ำเจ้าพระยา
 ทางพิเศษสายพระราม 3-ดาวคะนอง-วงแหวนรอบนอกตะวันตก
 ดาวคะนอง ภาพยนตร์โดยอโนชา สุวิชากรพงศ์
# บีจิวเวลด์ ทวิสต์
บีจิวเวลด์ ทวิสต์  เป็นเกมปริศนาของซีรีส์เกมบีจิวเวลด์ ผลิตและเผยแพร่ในวันที่ 27 ตุลาคม ค.ศ. 2008 โดยป็อปแคปเกมส์

 วิธีเล่น 
ผู้เล่นจะจับคู่อัญมณีด้วยวิธีหมุนตามเข็มนาฬิกา ซึ่งต่างจากรุ่นอื่นที่ต้องสลับระหว่างสองอัญมณี. และใช่ว่าทุกครั้งที่หมุนจะทำให้เกิดคู่เสมอไป ถ้าผู้เล่นทำภารกิจพิเศษสำเร็จ โดยการหมุนให้ตรงตามรูปแบบ จะทำให้จำนวนขีดเพิ่มขึ้น และทำลายอัญมณีที่ไม่ดีหนึ่งอัน (หรือถ้าไม่มี มันจะเพิ่มจำนวนขีดขึ้นอีก) เกมนี้มีโหมดเกมที่แตกต่างกัน ได้แก่.

คลาสสิก
ผู้เล่นต้องจับคู่อัญมณีเพื่อเติมบาร์ที่อยู่ด้านซ้ายของหน้าจอ เมื่อบาร์เต็มแล้ว ผู้เล่นจะวาร์ปไปด่านต่อไป เกมจะจบลงเมื่อระเบิดหรือดูมเจ็ม (Doom Gem) นับถอยหลังถึงศูนย์แล้วระเบิดทำลายกระดานและยานอวกาศ

เซน
คล้ายกับโหมดคลาสสิก แต่ไม่มีระเบิด, ตัวล็อก และดูมเจ็ม ซึ่งเป็นโหมดที่สามารถเล่นได้ไม่มีวันจบ และผู้เล่นจะไม่มีวันแพ้

ท้าทาย
โหมดท้าทายจะปลดล็อกเมื่อผู้เล่นเก็บตำแหน่งถึงระดับ 3

โหมดท้าทายเป็นโหมดที่ผู้เล่นจะต้องชนะภารกิจในแต่ละดาวให้ได้ ถ้าผู้เล่นชนะภารกิจของดาวหนึ่ง ดาวถัดไปจะถูกปลดล็อก และจะได้รับดาว ดาวแต่ละดวงจะมีเจ็ดภารกิจซึ่งจะยากขึ้นเรื่อย ๆ หลังจากชนะภารกิจที่เจ็ดแล้ว ดาวนั้นจะเข้าโหมดคราส ซึ่งผู้เล่นจะต้องทำคะแนนให้สูงสุดภายในเวลา 3 นาที (ยกเว้นดาว Stratamax และ Survivor)

บลิสต์
โหมดนี้จะปลดล็อกเมื่อผู้เล่นชนะด่าน 10 ในโหมดคลาสสิก

วิธีเล่นจะคล้ายกับโหมดคลาสสิก แต่จะจับเวลาให้เก็บคะแนนให้มากที่สุดภายในเวลา 5 นาที ส่วนในรุ่นเว็บจะอยู่ที่ 3 นาที เกมจะจบลงเมื่อระเบิดนับถอยหลังถึงศูนย์ หรือเมื่อเวลาลดลงถึงศูนย์

 ต่อสู้ 
โหมดต่อสู้เป็นโหมดที่มีในเครื่องเล่นนินเทนโด DS และ DSiWare ซึ่งเป็นโหมดที่คล้ายกับโหมดคลาสสิก แต่จะเป็นโหมดที่ผู้เล่นจะต้องต่อสู้กับอีกผู้เล่นหนึ่ง. ผู้เล่นสามารถส่งระเบิดไปให้ผู้เล่นอีกคนได้โดยการจับคู่อัญมณีเรียง 6 อัน ผู้เล่นคนไหนที่เติมท่อเต็มก่อนชนะ.

 เสียง 
เสียงของเกมผลิตโดยปีเตอร์ ฮัจบา นักดนตรีชาวฟินแลนด์ ที่รู้จักกันในชื่อเล่นว่า สกาเวน (Skaven) และฟิลิป แครอน ส่วนเสียงในเมนูและเกมถูกกล่าวโดยเคน แทมปลิน. และรุ่น Xbox 360 โดยลานี มิเนลลา.
# การดูหมิ่นอัลกุรอาน
"การดูหมิ่นอัลกุรอาน"  เป็นการปฏิบัติต่ออัลกุรอานในรูปแบบที่อาจถือเป็นการดูหมิ่น

ในกฎหมายอิสลาม ผู้ศรัทธาต้องไม่ทำลายอัลกุรอานและมีข้อบังคับให้ทำวุฎูอ์ (ทำน้ำละหมาด) ก่อนที่จะจับอัลกุรอาน ในทางกลับกัน การจงใจทำให้สกปรกหรือทำลายอัลกุรอานนั้น ชาวมุสลิมจะถือว่าเป็นการดูหมิ่นศาสนา จนถึงขั้นเป็นจุดถกเถียงกันว่าควรให้ผู้มิใช่มุสลิมปฏิบัติตามกฎหมายอิสลามหรือไม่Hansen, Lene. "The politics of securitization and the Muhammad cartoon crisis: A post-structuralist perspective." Security Dialogue 42.4-5 (2011): 357-369. และหัวข้อละเอียดอ่อนในความสัมพันธ์ระหว่างประเทศว่าควรจัดการอย่างไรเมื่อมุสลิมเรียกร้องให้ผู้ไม่ศรัทธาปฏิบัติตามหลักคำสอนของอัลกุรอานBlue Holmes, Catherine. "Quran Burning and Religious Hatred: A Comparison of American International, and European Approaches to Freedom of Speech." Wash. U. Global Stud. L. Rev. 11 (2012): 459.Al-Rawi, Ahmed. "The Online Response to the Quran Burning Incidents." Political Islam and Global Media: The boundaries of religious identity (2016): 105-21.Hansen, Lene. "Theorizing the image for security studies: Visual securitization and the Muhammad cartoon crisis." European journal of international relations 17.1 (2011): 51-74.

การกำจัดสำเนาอัลกุรอานเป็นสิ่งที่น่ากังวลสำหรับชาวมุสลิม เพราะในกุรอานไม่ได้บอกว่าให้กำจัดกุรอานที่เสียหายอย่างไร โดยแต่ละพื้นที่มีวิธีกำจัดอัลกุรอานที่เสียไม่เหมือนกัน ไมเคิล คุก นักประวัติศาสตร์อิสลาม ได้กล่าวว่ากุรอานควรเก็บในถุงผ้าแล้วฝังไว้ในที่ที่ไม่ถูกเหยียบย่ำ หรือที่ที่ "ปลอดภัย" จากสิ่งสกปรก การเผาเมื่อกระทำอย่างมีเกียรติก็ถือว่ายอมรับได้เช่นกัน: Reprint from Our Dialogue Q&A series, Adil Salahi, Arab News, Jeddah เช่น ในประเทศซาอุดีอาระเบียมีการทำลายอัลกุรอานที่ไม่ได้มาตรฐานของรัฐด้วยการเผา เพื่อหลีกเลี่ยงการทำให้หน้ากระดาษเปื้อนDissing the Koran, The Weekly Standard, May 30, 2005, retrieved Feb 7 2012

การดูหมิ่นสำเนาคัมภีร์อัลกุรอานโดยเจตนาจะส่งผลให้ต้องโทษจำคุกในบางประเทศ และอาจถึงขั้นประหารชีวิตในอัฟกานิสถาน, อิหร่าน, ซาอุดีอาระเบีย และโซมาเลีย หรือถึงขั้นจำคุกตลอดชีวิตในปากีสถาน ตามกฎหมายข้อที่ 295-B ในประมวลกฎหมายอาญาของปากีสถาน

ดูเพิ่ม
การดูหมิ่นธง
# วันเอกราช (ประเทศอินเดีย)
วันประกาศเอกราชของอินเดีย เฉลิมฉลองทุกวันที่ 15 สิงหาคม และถือเป็นวันหยุดในประเทศอินเดีย เพื่อรำลึกถึงการประกาศเอกราชของประเทศจากการปกครองของสหราชอาณาจักร เมื่อวันที่ 15 สิงหาคม 1947 เมื่อรัฐสภาแห่งสหราชอาณาจักรประกาศ พระราชบัญญัติเอกราชอินเดีย ค.ศ. 1947 ส่งผ่านเอกราชของรัฐสู่สภานิติบัญญัติแห่งชาติอินเดีย โดยคงมีพระเจ้าจอร์จที่ 6 แห่งสหราชอาณาจักรเป็นประมุขแห่งรัฐจนถึงการเปลี่ยนสู่ระบบสาธารณรัฐเต็มตัว การได้มาซึ่งเอกราชของอินเดียเป็นผลพวงมาจากขบวนการเอกราชอินเดียผ่านการต่อสู้แบบอหิงสา และ การดื้อแพ่ง ที่นำโดยคองเกรสแห่งชาติอินเดีย

การได้รับเอกราชของอินเดียนั้นมาพร้อมกับการแบ่งเส้นอาณาเขตอินเดีย ซึ่งบริติชอินเดียถูกแบ่งออกตามศาสนาเป็น เขตกรรมสิทธิ์อินเดียและ ปากีสถาน การแบ่งเขตนั้นนำไปสู่การประท้วงและจลาจลที่รุนแรงจนมีผู้เสียชีวิตเป็นจำนวนมาก และทำให้เกิดการโยกย้ายประชากรตามศาสนาที่ถูกแบ่งเส้นอาณาเขตกว่า 15 ล้านคน หลังเผชิญความรุนแรงทางศาสนา ในวันที่ 15 สิงหาคม 1947 นายกรัฐมนตรีคนแรกของอินเดีย ชวาหะร์ลาล เนห์รู ดึงเชือกกระตุกธงชาติอินเดียกางออกจากยอดเสาธงด้านหน้าประตูลาหอริ เดลี จึงเป็นธรรมเนียมสืบต่อมาสู่การเชิญธงและปราศัยต่อหน้าประชาชนในทุกวันประกาศเอกราชPTI (15 August 2013). "Manmohan first PM outside Nehru-Gandhi clan to hoist flag for 10th time" . The Hindu. Retrieved 30 August 2013. กิจกรรมต่าง ๆ นั้นจะถ่ายทอดสดทั่วประเทศโดย ดูร์ดาร์ชาน สถานีโทรทัศน์ทางการของอินเดีย โดยมักเริ่มด้วยเพลง เชห์นาอี ของ อูสตัด บิสมิลลา ข่าน
# พระเจ้าคย็องด็อกแห่งชิลลา
พระเจ้าคย็องด็อกแห่งชิลลา  เป็นกษัตริย์องค์ที่ 35 ของชิลลา และเป็นโอรสของพระเจ้าซ็องด็อกมหาราช (702-737) พระองค์สืบทอดราชบัลลังก์ต่อจากพระเชษฐาของพระองค์คือพระเจ้าฮโยซ็อง กษัตริย์องค์ที่ 34 ของชิลลา รัชสมัยของพระองค์ถือเป็นยุคทองในประวัติศาสตร์ของอาณาจักรรวมชิลลา โดยเฉพาะด้านพุทธศิลป์และสถาปัตยกรรม พระองค์เป็นบุคคลที่มีอิทธิพลทางการเมืองและศาสนา พระเจ้าคย็องด็อก ได้พยายามรวมพระราชอำนาจเข้าศูนย์กลางด้วยการจัดระเบียบการปกครองใหม่ โดยพระราชมารดาของพระองค์เป็นผู้สำเร็จราชการแทนพระองค์ให้กับพระราชโอรสของพระเจ้าคย็องด็อกคือ พระเจ้าฮเยกง ซึ่งสืบทอดราชบัลลังก์หลังจากการสิ้นพระชนม์ของพระเจ้าคย็องด็อก

 การปฏิรูปการปกครอง 
พระเจ้าคย็องด็อก พยายามจัดตั้งระบอบการปกครองที่คล้ายกับระบอบการปกครองของจีน ซึ่งภูมิภาคต่าง ๆ ถูกปกครองโดยขุนนางที่ราชสำนักส่งมามากกว่าที่จะเป็นขุนนางในท้องที่
# แขวงดาวคะนอง
ดาวคะนอง เป็นชื่อแขวงและย่านในเขตธนบุรี กรุงเทพมหานคร เดิมเป็นที่ตั้งของหมู่บ้านชาวมอญที่ตั้งอยู่ทางทิศใต้ของวัดกลางดาวคนอง จึงมีการสันนิษฐานว่าคำว่า คะนอง มาจาก คะน็อง หรือ ฮน็อง ในภาษามอญ

 ชื่อและประวัติ 
สันนิษฐานว่าย่านดาวคะนองเป็นชุมชนมอญเมื่อสมัยต้นรัตนโกสินทร์ แต่เดิมมีตลาดน้ำวัดคลองดาวคะนอง ย่านนี้ยังมีวัดกลางดาวคนองตั้งอยู่ใกล้กับปากคลองดาวคะนอง พบพระพุทธรูปหินทราย พระพุทธรูปทรงเครื่องน้อย อุโบสถที่มีเค้าสมัยปลายกรุงศรีอยุธยาตอนปลาย เดิมชื่อวัดคือ วัดกลาง เนื่องจากทางทิศใต้ของวัดติดต่อกับคลองบ้านกลาง ซึ่งเป็นที่ตั้งของหมู่บ้านชาวมอญ ต่อมาวัดได้เพิ่มคำว่า "ดาวคนอง" เข้าไปตามสถานที่ตั้งของวัดในระหว่าง พ.ศ. 2493–2512

คำว่า คะน็อง  หรือ ฮน็อง  เป็นภาษามอญมีความหมายว่า "ดาว" ดาวคะนองจึงมีความหมายว่า "ดาวดาว" ตามทฤษฎีคำซ้อน 2 ภาษา ยังมีการสันนิษฐานว่า ชื่ออาจมาจากการที่จระเข้มาอาละวาด นิทานกลอนเรื่อง ไกรทอง โดยบุศย์ รจนา ระบุว่า ท้าวโคจรจากเมืองพิจิตรลงมาปราบจระเข้สองพี่น้อง ท้าวพันตาและพระยาพันวัง โดยแผลงฤทธิ์ฟาดน้ำกันที่ย่านนี้ ดาวคะนองยังได้รับการเอ่ยถึงใน นิราศเมืองแกลง วรรณกรรมต้นยุครัตนโกสินทร์ของสุนทรภู่

ดาวคะนองยังได้รับการตั้งชื่อเป็นภาพยนตร์ กำกับโดยอโนชา สุวิชากรพงศ์ เพราะผู้สร้างเห็นว่า เมื่อขับรถขึ้นไปทางด่วนมักจะเห็นป้ายดาวคะนองเสมอ จึงเปรียบดาวคะนองเป็นเหมือนทางผ่าน และอีกนัยยะหนึ่ง หมายถึงคน ซึ่งทุกคนก็เป็นดาวในตัวเอง โยคีเพลย์บอยก็แต่งเพลงชื่อ "ดาวคะนอง" ดาวคะนองยังอยู่ในสูตรท่องจำพยัญชนะไทย "ส เสือดาวคะนอง"

 ที่ตั้งและอาณาเขต 
จากข้อมูลการเปลี่ยนแปลงแขวงพื้นที่แขวงในเขตธนบุรี เมื่อ 7 พฤศจิกายน 2540 แขวงดาวคะนองตั้งอยู่ทางทิศตะวันตกเฉียงใต้ของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงตลาดพลู แขวงบุคคโล และแขวงสำเหร่ (เขตธนบุรี) มีคลองบางสะแก ถนนราชพฤกษ์ ถนนรัชดาภิเษก และถนนมไหสวรรย์เป็นเส้นแบ่งเขต
 ทิศตะวันออก ติดต่อกับแขวงบางคอแหลม (เขตบางคอแหลม) มีแนวกึ่งกลางแม่น้ำเจ้าพระยาเป็นเส้นแบ่งเขต
 ทิศใต้ ติดต่อกับแขวงบางปะกอก (เขตราษฎร์บูรณะ) มีคลองดาวคะนองเป็นเส้นแบ่งเขต
 ทิศตะวันตก ติดต่อกับแขวงจอมทองและแขวงบางค้อ (เขตจอมทอง) มีคลองบางสะแกเป็นเส้นแบ่งเขต

 ประชากรศาสตร์ 
จากข้อมูลรายงานสถิติจำนวนประชากรและบ้าน ประจำปี พ.ศ. 2562 แขวงดาวคะนองมีบ้าน 11,881 หลัง และมีประชากรทั้งหมด 17,392 คน แบ่งเป็นชาย 8,059 คน หญิง 9,333 คน

แขวงดาวคะนองมีชุมชนแออัด 5 ชุมชน ได้แก่ ชุมชนมะนาวหวาน ชุมชนวัดดาวคะนอง ชุมชนเจริญนคร 66 ชุมชนโกวบ๊อพัฒนา และชุมชนตรอกสะพานยาว

 สถานที่ 
 บิ๊กซี ดาวคะนอง
 ตลาดดาวคะนอง
 ท่าเรือดาวคะนอง
 ศาลเจ้าพ่อเหลาปิงเถ้ากง
 ศาลเจ้าแม่ทับทิม ดาวคะนอง
 มูลนิธิตงฮั้วการแพทย์
 โรงเรียนมัธยมวัดดาวคนอง
 วัดกลางดาวคนอง
 วัดดาวคนอง

 การคมนาคม 
 คลองดาวคะนอง
 ถนนรัชดาภิเษก
 ถนนสมเด็จพระเจ้าตากสิน
 ถนนเจริญนคร
 ถนนมไหสวรรย์และแยกมไหสวรรย์
 แยกบุคคโล
 สะพานกรุงเทพ 
 สะพานพระราม 3
 รถไฟฟ้าบีทีเอส สถานีตลาดพลู
 รถโดยสารด่วนพิเศษ สายสาทร–ราชพฤกษ์ (บีอาร์ที) สถานีราชพฤกษ์
# ปะลีน
ปะลีน (, "บัลลังก์") ตามที่วงการปราชญ์พม่าแต่โบราณรับรู้กันมีอยู่หกประเภท ถือเป็นสัญลักษณ์สำคัญของสถาบันกษัตริย์พม่า ปรากฏเด่นชัดในสถาปัตยกรรมพม่าและในการเขียนรูปลักษณ์ทางพุทธของพม่า ปัจจุบันยังปรากฏในตราสัญลักษณ์กระทรวงการศาสนาและวัฒนธรรมพม่า

 ประเภท 
วงการปราชญ์พม่าแต่โบราณจำแนกบัลลังก์เป็นหกประเภท ดังนี้

 อปราชิตบัลลังก์ (อะปะราซิตะปะลีน) คือ บัลลังก์ของพระพุทธเจ้า
 กมลาสนบัลลังก์ (กะมะลาตะนะปะลีน) คือ บัลลังก์ของพระพรหม
 ทิพพาสนบัลลังก์ (เดะบาตะนะปะลีน) คือ บัลลังก์ของนะ
 ราชบัลลังก์ (ยาซะบะลีน) คือ บัลลังก์ของกษัตริย์
 ธรรมาสนบัลลังก์ (ดะมาตะนะปะลีน) คือ บัลลังก์ (ธรรมาสน์) ของพระภิกษุ
 อัฏกรณบัลลังก์ (อะตะกะระนะปะลีน) คือ บัลลังก์ของตุลาการ

 ราชบัลลังก์ 
thumb|สีหาสนบัลลังก์ ณ พระราชวังมัณฑะเลย์ ค.ศ. 1903
thumb|สีหาสนบัลลังก์จำลอง ณ รัฐสภาแห่งสหภาพ กรุงเนปยีดอ

ก่อนยุคอาณานิคม ราชบัลลังก์เป็นที่ประทับของพระมหากษัตริย์และพระอัครมเหสี ตามธรรมเนียมแล้วราชสำนักพม่ามีราชบัลลังก์แปดประเภทตั้งอยู่ในท้องพระโรงเก้าแห่ง ทำให้เกิดภาษิตว่า "แปดบัลลังก์ เก้าท้องพระโรง" 

ช่างไม้ในราชสำนักซึ่งสืบทอดความรู้จากรุ่นสู่รุ่นเป็นผู้แกะสลักราชบัลลังก์จากไม้ ราชบัลลังก์แต่ละประเภทใช้ไม้ ลวดลาย และรูปแบบที่แตกต่างกันไป โหรจะเลือกฤกษ์งามยามดีสำหรับเริ่มงาน และจะมีราชพิธีบวงสรวงสิ่งศักดิ์สิทธิ์เพื่อป่าวประกาศการก่อสร้าง เมื่อแกะสลักเสร็จแล้ว จะเคลือบด้วยยางไม้ และตกแต่งด้วยทองคำเปลวกับกระเบื้องแก้ว ก่อนจะกระจายไปตั้งไว้ ณ โถงต่าง ๆ ในพระราชวัง

ราชบัลลังก์ทั้งแปดประเภท ได้แก่

+ที่ชื่อลวดลายหลักประเภทไม้ที่ตั้ง1 สีหาสนบัลลังก์ (ตีฮาตะนะปะลีน)ชีนเต่ (สิงห์)ซ้อท้องพระโรงออกขุนนาง2 ภมราสนบัลลังก์ (บะมะยาตะนะปะลีน)ผึ้งอบเชยหอแก้ว3 ปทุมาสนบัลลังก์ (ปะโดนมาตะนะปะลีน)ดอกบัวขนุนท้องพระโรงออกขุนนางฝั่งตะวันตก4 หงสาสนบัลลังก์ (ฮานตาตะนะปะลีน)หงส์ตะเคียนตำหนักชัยฝ่ายบูรพา5 คชาสนบัลลังก์ (กะซาตะนะปะลีน)ช้างจำปาศาลาบแยได (องคมนตรี)6 สังขาสนบัลลังก์ (ทินคาตะนะปะลีน)หอยสังข์มะม่วงหอราชกกุธภัณฑ์7 มิคาสนบัลลังก์ (มิกาตะนะปะลีน)กวางมะเดื่อชุมพรโถงเรือนเฝ้าประตูฝ่ายใต้8 มยุราสนบัลลังก์ (มะยุราตะนะปะลีน)นกยูงทองกวาวโถงเรือนเฝ้าประตูฝ่ายเหนือ

ราชบัลลังก์ที่สำคัญที่สุด คือ สีหาสนบัลลังก์ ซึ่งมีแบบจำลองอยู่ในรัฐสภา

นอกจากนี้ ราชบัลลังก์ยังจัดกลุ่มตามความสูงได้ดังนี้

 มหาบัลลังก์ (มะฮาปะลีน) - 
 มัชฌิมบัลลังก์ (มะซิมะปะลีน) - 
 จุลบัลลังก์ (ซูละปะลีน) - 

 การใช้งานในพุทธศาสนา 
thumb|บัลลังก์พระพุทธรูป ณ เจดีย์โบตะทอง

ปะลีนใช้ตั้งรูปสองมิติและสามมิติของพระพุทธเจ้า เรียกกันหลายอย่าง เช่น ก่อปะลีน , พะย่าปะลีน  หรือ ซะมะคาน  ซึ่งมาจากคำว่า สมฺมขณฺฑ ในภาษาบาลี

ปะลีนยังเป็นลักษณะเด่นของศาลพุทธประจำครัวเรือนหลายแห่งในพม่า
# สนธยา แสงเภา
พันตำรวจเอก สนธยา   แสงเภา สมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11  http://www.ratchakitcha.soc.go.th/DATA/PDF/2554/A/026/38.PDF และเป็นอดีตรองหัวหน้าพรรคเพื่อแผ่นดิน

  การศึกษา 
ปริญญาตรี นิติศาสตร์บัณฑิต มหาวิทยาลัยศรีปทุม พ.ศ. 2540
ปริญญาโท ศิลปศาสตร์มหาบัณฑิต  (รัฐศาสตร์) มหาวิทยาลัยรามคำแหง พ.ศ. 2544
ปริญญาเอก ปรัชญาดุษฎีบัณฑิต สาขารัฐประศาสนศาสตร์ มหาวิทยาลัยเวสเทิร์น พ.ศ. 2556
หลักสูตรนักเรียนจ่าทหารเรือ

 การรับราชการตำรวจและงานที่เกี่ยวข้อง 
รองสารวัตร สารวัตร รองผู้กำกับการสังกัดกองบัญชาการตำรวจภูธรภาค 2 ทุกจังหวัด
รองผู้กำกับการวิทยาการจังหวัดนครสวรรค์ และรองผู้กำกับการป้องกันปราบปรามสถานีตำรวจภูธรโพธิ์ไทร  และรักษาการในตำแหน่งรองผู้กำกับการหัวหน้าที่อำเภอนาตาล จ.อุบลราชธานี
ผู้กำกับการสถานีตำรวจภูธรเสนางคนิคม จ.อำนาจเจริญ (เกษียณอายุราชการ 30 กันยายน พ.ศ. 2549)
ได้รับแต่งตั้งจากคณะกรรมาธิการขับเคลื่อนการปฏิรูปประเทศด้านการเมือง สภาขับเคลื่อนการปฏิรูปประเทศเป็นอนุกรรมาธิการ “ขับเคลื่อนการปฏิรูปการเมืองการเลือกตั้งที่สุจริตและเที่ยงธรรม” ตั้งแต่ 21 ธันวาคม 2558- มีนาคม 2559
ที่ปรึกษาศูนย์ป้องกันปราบปรามเกี่ยวกบทรัพยากรธรรมชาติและสิ่งแวดล้อม สำนักงานตำรวจแห่งชาติ ตั้งแต่ 21 กุมภาพันธ์ – 30 กันยายน 2560
อาจารย์บรรยายพิเศษประจำคณะตำรวจศาสตร์ โรงเรียนนายร้อยตำรวจ (นรต.ชั้นปีที่ 3 หลักสูตรพิเศษ กอส.) ตั้งแต่ หลักสูตรนายดาบตำรวจ 53 ปี เลื่อนไหล เป็นนายตำรวจสัญญาบัตร และหลักสูตรนายสิบตำรวจ
ที่ปรึกษา กต.ตร.สน.บางชัน ตั้งแต่ 23 สิงหาคม 2562

ตำแหน่งหน้าที่ด้านงานนิติบัญญัติ
ได้รับการสรรหาเป็นสมาชิกวุฒิสภา จากสมาคมไทยซิกข์รักษาความมั่นคงภายใน ครั้งแรก เมื่อ 19 กุมภาพันธ์ 2551 ครบวาระเมื่อ 18 กุมภาพันธ์ 2554 (ส.ว.2551 ระยะเวลา 3ปี) ทำหน้าที่กรรมการสามัญประจำวุฒิสภา ดังนี้
คณะกรรมาธิการทหาร (3 ปี)
คณะกรรมาธิการกิจการองค์กรตามรัฐธรรมนูญและติดตามการบริหารงานงบประมาณวุฒิสภา

ได้รับการสรรหาเป็นสมาชิกวุฒิสภา จากสมาคมไทยซิกข์รักษาความมั่นคงภายใน ครั้งที่ 2 เมื่อ เมื่อวันที่ 18 เมษายน 2554 ซึ่งครบวาระการดำรงตำแหน่ง วันที่ 17 เมษายน 2560 (ส.ว.2554 ระยะเวลา 6 ปี) ทำหน้าที่กรรมการสามัญประจำวุฒิสภา 3 ปีแรก  ระหว่าง พ.ศ. 2554-2557 ดังนี้
คณะกรรมการการยุติธรรมและการตำรวจ
คณะกรรมาธิการกิจการองค์กรตามรัฐธรรมนูญและติดตามการบริหารงานงบประมาณวุฒิสภา

 เครื่องราชอิสริยาภรณ์ 

http://www.ratchakitcha.soc.go.th/DATA/PDF/2523/D/182/1.PDF
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2535
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2535 อาจอ้างถึง

 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
# วิกฤตการณ์วิดีโอเกม ค.ศ. 1983
วิกฤตการณ์วิดีโอเกม ค.ศ. 1983  หรือรู้จักกันในชื่อ อาตาริช็อค (Atari shock) ในญี่ปุ่น เป็นภาวะถดถอยครั้งใหญ่ในอุตสาหกรรมวิดีโอเกมที่เกิดขึ้นระหว่าง ค.ศ. 1983-1985 โดยเฉพาะในสหรัฐอเมริกาเป็นหลัก วิกฤตการณ์นี้เกิดจากปัจจัยหลายอย่างรวมถึงความอิ่มตัวของตลาดในจำนวนเกมคอนโซลและเกมที่มีอยู่ และความสนใจในเกมคอนโซลที่ลดลงเนื่องจากคอมพิวเตอร์ส่วนบุคคล รายรับสูงสุดอยู่ที่ราว 3.2 พันล้านดอลลาร์ใน ค.ศ. 1983 จากนั้นก็ลดลงสู่ระดับ 100 ล้านดอลลาร์ใน ค.ศ. 1985 (ลดลงเกือบ 97%) วิกฤตการณ์ถือเป็นเหตุการณ์ที่ร้ายแรงที่ทำให้วงการวิดีโอเกมของอเมริกาเหนือในยุคที่สองของเครื่องเกมคอนโซลล่มสลายลง

เมื่อประมาณสองปีที่ผ่านมา วิกฤตการณ์ก็ส่งผลกระทบต่ออุตสาหกรรมที่กำลังเติบโตและนำไปสู่การล้มละลายของหลายบริษัทที่ผลิดคอมพิวเตอร์ส่วนบุคคลและเครื่องเล่นวิดีโอเกมในภูมิภาค นักวิเคราะห์แสดงความสงสัยเกี่ยวกับความมีชีวิตในระยะยาวของเครื่องเล่นวิดีโอเกมและซอฟต์แวร์ อุตสาหกรรมเกมคอมพิวเตอร์และวิดีโอเกมในอเมริกาเหนือได้ฟื้นตัวในอีกไม่กี่ปีต่อมาส่วนใหญ่เป็นผลมาจากความสำเร็จของเครื่องเล่นวิดีโอเกมนินเทนโดเอนเตอร์เทนเมนต์ซิสเตม (NES) ใน ค.ศ. 1985 นินเทนโดออกแบบเครื่องเอ็นอีเอสให้เป็นแบรนด์ตะวันตกสำหรับเครื่องคอนโซลแฟมิคอมที่เปิดตัวครั้งแรกใน ค.ศ. 1983 เพื่อหลีกเลี่ยงวิกฤตการณ์ที่เกิดจากการแข่งขันใน ค.ศ. 1983 และหลีกเลี่ยงความอัปยศที่วิดีโอเกมมีในเวลานั้น
 บรรณานุกรม 
 DeMaria, Rusel & Wilson, Johnny L. (2003). High Score!: The Illustrated History of Electronic Games (2nd ed.). New York: McGraw-Hill/Osborne. .
 Gallagher, Scott & Park, Seung Ho (2002). "Innovation and Competition in Standard-Based Industries: A Historical Analysis of the U.S. Home Video Game Market". IEEE Transactions on Engineering Management, vol. 49, no. 1, February 2002, pp. 67–82. doi: 10.1109/17.985749

 แหล่งข้อมูลอื่น 
 The Dot Eaters.com: "Chronicle of the Great Videogame Crash" 
 Twin Galaxies Official Video Game & Pinball Book of World Records: "The Golden Age of Video Game Arcades" — story within the 1998 book.
 Intellivisionlives.com: Official Intellivision History  — by the original programmers.
 The History of Computer Games: The Atari Years — by Chris Crawford, a game designer at Atari during the crash.
 Pctimeline.info: Chronology of the Commodore 64 Computer — Events & Game release dates (1982–1990) .